Τι είπε ο Υπουργός Εργασίας κος Βρούτσης σε τηλεοπτικό κανάλι στις 26/10/2019 σχετικά με τις αποφάσεις του ΣΤΕ και το Νέο Ασφαλιστικό που ετοιμάζει η Κυβέρνηση

- Δεν θα ξαναγίνει μείωση συντάξεων στο Ασφαλιστικό σύστημα της χώρας.

- Αύξηση στο εισόδημα των συνταξιούχων:

1ον) Λόγω : της μείωσης της φορολογίας. Ο φορολογικός συντελεστής 22% μέχρι 10.000 θα βρεθεί στο 9%. Αυτό δίνει μια αύξηση του φορολογικού εισοδήματος, του διαθέσιμου εισοδήματος των συνταξιούχων που από μόνο του είναι μια αύξηση. Η μείωση του φορολογικού συντελεστή θα επιφέρει αύξηση του διαθεσίμου εισοδήματος για όλους. Αυτή είναι η 1η παρέμβαση που θα την δουν από 1 Ιαν.202ο

2ον) Λόγω: της ανταποδοτικότητας.

ΤΟ ΣΤΕ έκρινε αντισυνταγματικό και το σημείο αυτό, διότι ήταν άδικο να να δουλεύει κανείς χρόνια και να παίρνει λιγότερα από ό,τι του αναλογούσε βάσει των ετών που δούλευε. Το νέο ασφαλιστικό που ετοιμάζει η Κυβέρνηση θα παρέμβει και σε αυτό το σημείο. Θα δει η Κυβέρνηση από ποιο έτος και μετά θα δώσει αυξήσεις με βάση την ανταποδοτικότητα του συστήματος που πρέπει να βελτιωθεί κ με τα χρόνια και με τον συντάξιμο μισθό. Θα τα δει όλα συνδυαστικά. Διότι αλλιώς δεν δίνεται κανένα συνταξιοδοτικό κίνητρο να παραμένει κανείς στην εργασία και τότε το ασφαλιστικό σύστημα από μόνο του υπονομεύεται.

Οι αυξήσεις θα είναι όπως και στις επικουρικές συντάξεις από τις 4/10/2019 κ μετά. Και εδώ όπως και στις επικουρικές θα γίνει αύξηση και καταβολή από την ημέρα που θα ψηφιστεί το ασφαλιστικό και αναδρομικά από τις 4/10/2019.

Αν και εφόσον κάποιος είναι μέσα σε αυτούς τους συνταξιούχους που δικαιούται αύξηση ανταποδοτικότητας που ο νόμος Κατρούγκαλου του περιόρισε βεβαίως θα πάρει αυτή την αύξηση που του αναλογεί, και αυτή η αύξηση θα του δοθεί αναδρομικά από τις 4/10/2019 δηλ όσους μήνες θα έχουν περάσει από την ψήφιση του νέου ασφαλιστικού, θα τα πάρει συγκεντρωμένα τα ποσά αυτά και την τρέχουσα μηνιαία καταβολή.

- Επικουρικές συντάξεις

Σε αυτές υπήρξε μια παρέμβαση του ΣΤΕ από 1.300 και πάνω. Όσες επικουρικές συντάξεις έχουν μειωθεί πάνω από τα 1.300 € θα δουν αύξηση. Θα επανέλθει σε αυτές το ύψος που περικόπηκε το προηγούμενο διάστημα. Από 4/10/2019 (ημέρα που εκδόθηκε η απόφαση του ΣΤΕ ) θα δοθούν τα χρήματα αυτά στους συνταξιούχους. Την ημέρα που θα ψηφιστεί το νέο ασφαλιστικό από εκείνη την ημέρα θα είναι και η πρώτη καταβολή και θα υπάρξει και η αναδρομική καταβολή 2-3-4 μηνών δηλ από την ημερομηνία απόφασης του ΣΤΕ μέχρι την ημέρα ψήφισης του νέου Ασφαλιστικού.

Τα λεφτά όσα και αν είναι θα επιστραφούν στο ακέραιο. Δεν χρειάζεται κανένας να προσφύγει σε κανένα δικηγορικό γραφείο. Τα λεφτά θα επιστραφούν προς όλες και όλους στο ακέραιο χωρίς να προσφύγουν στην δικαιοσύνη.

Αναδρομικά

Οι πρόσφατες αποφάσεις του ΣΤΕ δεν περιλαμβάνουν αναδρομικά.

Υπάρχουν όμως άλλες δίκες οι οποίες βρίσκονται σε εξέλιξη και αφορούν το συγκεκριμένο και επίμαχο 10μηνο του Μαΐου του 2015 με τον Ιούλιο του 2016. Αυτές οι δίκες βρίσκονται σε εξέλιξη. Τις περιμένει η Κυβέρνηση όταν ολοκληρωθούν οπότε και θα υπάρχει μια καθαρή εικόνα πάλι από τα αντίστοιχα δικαστήρια, και τότε θα τοποθετηθεί η Κυβέρνηση και θα δεί και ο,τι προβλέπεται θα επιστραφεί στο ακέραιο στους συνταξιούχους. Όλα θα είναι βάσει των αποφάσεων της δικαιοσύνης.

Οι όποιες αναδρομικές καταβολές θα γίνουν συνδυαστικά με τις αντοχές της οικονομίας με μέτρο, σεβόμενοι τις αποφάσεις της δικαιοσύνης.

Ο Υπουργός εργασίας θα αποφασίσει και χωρίς τις επιτροπές Σοφών που ακούγονται αλλά έχοντας το πιο πολύτιμο ανθρώπινο δυναμικό που υπάρχει και αυτό είναι οι υπάλληλοι του Υπουργείου Εργασίας και τα στελέχη του Υπουργείου Εργασίας που έχουν μια πολύ δυνατή γνώση και επάρκεια στο Ασφαλιστικό.